
	
AspIT - Visualisering 2
Emne: CSS
Udviklet i 2015 af Torben  Colding
	[image: ]



CSS | Selectors
[bookmark: _zb8arjbo8tj8]CSS Specificity

	[image: ]


[bookmark: _wubbp945wbyu]
Specificity er et engelsk udtryk, der kendetegner det regelsæt, der rangordner forskellige CSS selectors i forhold til hinanden.
Element selectors, class selectors, id selectors, attribute selectors og pseudo selectors har alle en forskellig rang, hvilket skal sikre, at der altid kan findes en “vinder”, hvis to selectors forsøger at style det samme element.

I boksen herunder kan du se de overordnede regler, der gælder for beregning af specificity.

	[bookmark: _lhtseuv8bawd]Regelsæt for specificity
1. Specificity beregnes på grundlag af en score indenfor fire kategorier: inline styles, IDs, classes+attributes og elements
2. Hvis to selectors med SAMME specificity peger på det samme element, så vinder den selector, der er angivet sidst
3. Hvis to selectors med FORSKELLIG specificity peger på det samme element, så vinder den selector, der har den højeste specificity 
4. Ved brug af !important reglen, så sættes punkt 2 og 3 ud af kraft



I tabellen herunder ser du en oversigt over de fire nævnte kategorier og deres individuelle score, som der tydeligvis er stor forskel på.

	Score
	Selectors

	1000
	Inline styles

	100
	IDs

	10
	Classes, attributes, pseudo classes

	1
	Elements, pseudo elements

	0
	Universal selector [*]



Som du kan aflæse i tabellen, så har inline styles den højeste specificity. Derefter følger IDs, som har en større specificity end class selectors, som igen har en større specificity end element selectors. 
Nederst i hierarkiet finder du et stjernealias eller universal selector. Den betragtes som værende udenfor kategori, da den ikke scorer 0. 

[bookmark: _qjk4oug5hii]Eksempel
Det kan umiddelbart virke meget abstrakt og svært at forstå, så lad os tage et eksempel. I nedenstående eksempel ser du et HTML-element <li>, som har tilføjet en CSS class ved navn active.

· CSS-koden indeholder to selectors: en element selector og en class selector
· Class selectoren har en specificity på 10 og element selectoren har en specificity på 1, så class selectoren vinder og tekstfarven på <li> elementet bliver derfor rød.

HTML:
	<li class="active">Products</li>



CSS:
	li {color: green;}
.active {color: red;}




[bookmark: _frdqxey5r6la]CSS selectors med flere led
Selectors kan også kombineres og bestå af mere end ét led. I Så fald beregnes specificity på baggrund af den samlede score for alle fire kategorier.
Standard-reglen er, at flere led øger specificiteten og vinder over CSS selectors med færre led. 

[bookmark: _kw31782sdqn2]Eksempel
Det vil igen være nemmest at tage udgangspunkt i et eksempel. I koden herunder ser du et <nav> element, der indeholder en unordered liste med fire listepunkter. <nav> elementet har både en ID og class attribute. 
Et udvalgt listepunkt har desuden tilføjet en CSS class ved navn ‘active’, som har til formål at tilføje en særlig styling til det aktive menupunkt, der overskriver standard-stylingen.

HTML:
	<nav id="menu" class="menu">
   <ul>
      <li>Home</li>
      <li class="active">Products</li>
      <li>About</li>
      <li>Contact</li>
   </ul>
</nav>



[bookmark: _cnybuazd8uqo]Forkert løsning
Hvis du er tilbøjelig til at benytte id’er til styling af unikke elementer, vil du sikkert kunne komme ud for et scenario som dette. hvor du tilføjer en id på wrapper-elementet <nav> til din menu og benytter det som udgangspunkt for dine CSS selectors.
Derudover opretter du en CSS class ved navn active, som skal tilføjes til det aktive element og overskrive standard-stylingen for dette element.
Der er bare ét problem. Det virker ikke. Den nye CSS class active overskriver ikke standard-stylingen.

CSS:
	#menu li {color: green;} // specificity: 101
.active {color: red;} // specificity: 10




I boksen kan du se hvorfor. Den første selector indeholder eń id og ét element, som tilsammen har en specificity på 101 (100 + 1).
Den anden selector består kun af en enkelt class, som har en specificity på 10. Den har derfor ingen chance for at overskrive den første.  
Tekstfarven på det aktive punkt “Products” skifter ikke til rød, som forventet. 

[bookmark: _pda9go4qteot]Korrekt løsning
Forhåbentlig demonstrerer den forkerte løsning, hvorfor det er uhensigtsmæssigt at benytte id’er til CSS styling og generelt bør undgås. 
Id’er har en specificity på 100 og er noget nær umulige at matche. Løsningen på problemet er derfor at benytte en class i stedet for en id.

I boksen kan du se hvorfor. I den første selector ændres id til class, som sammen med det eksisterende element giver en specificity på 11 (10 + 1).
Den anden selector, som kun består af en enkelt class med en specificity på 10 får tilføjet et element, der giver en samlet specificity på 11.
Regelsættet for CSS specificity dikterer, at “hvis to selectors med ENS specificity peger på det samme element, så vinder den selector, der er angivet sidst”.

CSS:
	.menu li {color: green;} // specificity: 11
li.active {color: red;} // specificity: 11



Derfor opnår vi denne gang det ønskede resultat: At vores active-class nu overskriver standard-stylingen og som forventet gør tekstfarven rød på det aktive punkt “Products”. 

[bookmark: _lucfveq4ssto]Performance
Selvom du nu har lært, at den CSS selector, der har den højeste specificity altid vinder, skal du være varsom med at tænke at en CSS selector med endnu flere led end den forrige altid er svaret på ethvert specificity-problem.
CSS selectors med mange led kan nemlig have en betydelig negativ effekt på dit websites performance. Du bør derfor bruge dem med omtanke og som udgangspunkt altid forsøge at konstruere dine CSS selectors med så få led som muligt.

[bookmark: _tv91f6cceumo]Specificity war
Et typisk scenarie er, at de fleste webdesignere starter ud med en velstruktureret og overskuelig CSS kode. Efterhånden som projektet og antallet af kodelinjer vokser, er de tilbøjelige til at sjuske med udformningen og placeringen af CSS selectors i deres stylesheet. 
På grund af tidspres eller dovenskab konstruerer de i stedet nogle kunstigt lange selectors, som har til formål at overskrive alle tidligere selectors og placerer dem nederst i stylesheetet for at være helt sikker. På den måde opfylder de både punkt 2 og 3 i regelsættet for specificity og skaber dermed en selector, der vil være meget svær at overskrive senere, hvis behovet skulle opstå. 

Denne praksis kaldes for “specificity war” og er rigtig farlig, da den tit ender i en gang spaghetti-kode, som kan være svært at finde rundt i og i sidste ende koster mere tid end den sparer.

Tænk bare, hvis du skulle finde en måde at overskrive følgende selector, der har en specificity på 325. Den eneste løsning vil være at finde en måde udvide selectoren yderligere for at øge den samlede specificity til mere end 325. 

CSS:
	#header #menu ul li#home.active a:hover img:before{
   content: "Hello world";
}



[bookmark: _lxlg99paexbz]Specificity Calculator
Det kan være en udfordring at beregne specificity for en given CSS selector i hovedet. Derfor findes der flere specificity calculators, som er en form for lommeregner, der automatisk udregner den samlede specificity score for den CSS selector, man indtaster.

En af de bedste af slagsen er Specificity Calculator, som er udviklet af Keegan Street. Den er onlinebaseret og findes på adressen, som er placeret under grafikken. 

Kilde: https://specificity.keegan.st/ 

